Upptökustaður þessa verkefnis er í  
kennslumiðstöð Háskóla Íslands,
á fyrstu hæð í Setbergi. 
Þar er lítið og notalegt herbergi
með tölvu, upptökuvél, borð 
og stól á hjólum án arma.
Maður þarf að vera með frjálsar hendur 
til þess að geta tjáð sig á táknmáli.
Í upptökuferlinu fylgist ég með texta rúlla 
upp í tölvu við hliðina á upptökuvélinni.
Tæknimaður leiðbeindi mér til að ég 
gæti unnið sjálfstætt í tækimálunum.
Að lokinni upptöku vistaði ég 
allar upptökur í möppu í tölvunni
og setti þær síðan inn 
á flakkara sem ég á.
Tæknimenn voru með skrifstofur nálægt upptöku-
verinu og gat ég kallað á hjálp ef ég lenti
í einhverjum vandræðum 
með tæknimálin.
Þegar myndböndin voru tilbúin, 
tengdi ég texta inn á þau.
Það gerði ég í gegnum vefsíðu
sem heitir clideo.com.
Ég byrjaði á að setja textana þar inn. 
Ég gat gert þetta heima í tölvunni minni.
Þegar ég var búin að texta myndböndin, 
þá sendi ég þau til táknmálstúlks.
Hann bar saman táknmálið 
og íslenska textann
og lagaði orð og texta eins og þurfti.
Að því loknu sendi hann efnið til mín.
Ég renndi yfir lagfæringarnar. 
Þegar ég var sátt við efnið
þá sendi ég það til leiðbeinenda minna 
fyrir frekari ábendingar og athugasemdir.
Leiðbeinendur brugðust við textanum.  Ef ég fékk miklar 
athugasemdir frá þeim þá tók ég myndbandið upp aftur,
lagaði textann og tengdi hann aftur inn á myndbandið. 
Síðan sendi ég myndbandið aftur til leiðbeinenda.
Það er kostur að myndböndin séu 
stutt, þrjár til fimm mínútur
því þá er léttara og fljótlegra að endur-
taka upptökuna og tengja texta upp á nýtt.